తిరువూరు
తిరువూరు, ఆంధ్ర ప్రదేశ్ రాష్ట్రములోని కృష్ణా జిల్లా లోని జనగణన పట్టణం. పిన్ కోడ్: 521 235., ఎస్.టి.డి.కోడ్ = 08673.
శ్రీ కృష్ణదేవరాయలు 1540 లో కొండపల్లి జైత్రయాత్రకి వెలుతూ దీన్ని దర్శించారు.
నాలుగు శతాబ్దాలకు పూర్వం, ప్రస్తుత తిరువూరు, "లక్ష్మీపురం" అనే వ్యవహారనామంతో కొనసాగేది. రావు బహద్దూరు జమీందారుల పాలనలో ఉండేది. అప్పట్లో, అన్నాజీరావు దంపతులు, తిరుపతి పుణ్యక్షేత్రానికి ఎడ్లబండిపై ప్రయాణం చేసి స్వామివారిని దర్శించుకున్నారు. దేవాలయ అర్చకుడు, 16 కళలలో ప్రాణప్రతిష్ఠ చేసిన శఠగోపాన్ని వీరికి అందించారు. శఠగోపంతో తిరిగి వచ్చిన దంపతులు, తమ ఇంటిప్రక్క స్థలంలో, ఆలయాన్ని నిర్మించారు. శ్రీపతి, తిరుపతి నుండి రావటం వలన, "తిరు" అనీ, ఊరూరా శఠగోపం పూజలందుకోవడం వలన "వూరు" అనీ, వెరసి, "తిరువూరు"గా నామకరణం చేశారు. దీనితో, నాటి లక్ష్మీపురం, నేడు, "తిరువూరు" పేర కొనసాగుచున్నది. [2]
ఇది విజయవాడ నగరమునకు 74 కి.మీ ల దూర౦లొ ఉంది.ఇది దాని చుట్టు పక్కల వున్న 51 గ్రామాలకు ప్రధాన వ్యాపార కేంద్రము.సముద్రమట్టానికి 73 మీ.ఎత్తు Time zone: IST (UTC+5:30).
తిరుచిరాపల్లి
తిరుచిరాపల్లి జిల్లా తమిళనాడు రాష్ట్ర జిల్లాలలో ఒకటి. వైశాల్యం 4,404చ.కి.మీ.జిల్లా ఉత్తర సరిహద్దులో సేలం జిల్లా, వాయవ్య సరిహద్దులో నామక్కల్ జిల్లా, ఈశాన్య సరిహద్దులో పెరంబలూర్ జిల్లా మరియు అరియాలూర్ జిల్లా, తూర్పు సరిహద్దులో తంజావూరు జిల్లా, ఆగ్నేయ సరిహద్దులో పుదుక్కొట్టై జిల్లా, దక్షిణ సరిహద్దులో మదురై జిల్లా మరియు శివగంగై జిల్లా, నైరుతీ సరిహద్దులో దిండిగల్ జిల్లా మరియు పశ్చిమ సరిహద్దులో కరూర్ జిల్లా ఉన్నాయి.
జిల్లాలో కోళ్ళపరిశ్రమ మరియు పాలఉత్పత్తి అధికంగా ఉంది. చిన్న గ్రామాలలో వ్యవసాయం ప్రధానంగా ఉంది. ప్రధాన పంటలుగా వరి, చెరకు, అరటి, కొబ్బరి, పత్తి, పోక, మొక్కజొన్న మరియు వేరుచనగ పండించబడుతున్నాయి.
జిల్లాలో కావేరి మరియు కొల్లిడం నదులు ప్రవహిస్తున్నాయి.జిల్లా అంతటా ప్రవహిస్తున్న కావేరీ జలాలు ప్రధాన వ్యవసాయ ఆధారంగా ఉన్నాయి.